Met 'n knippie sout : Pitkos vir die fynproewer: Om die tolpaaie aan te durf
Om die tolpaaie aan te durf
Glo my, beide die strate in die stad as die snelweë in Sydney is baie besig. Die eerste ding wat ek opgemerk het toe ek hier aangekom het is dat die verkeer ongelooflik vinnig op relatief smal bane beweeg. Mens raak nogal gespanne as moewiese groot trokke teen die maksimum spoed van 100 km/h centimeters van jou af op die meeste paaie by jou verbyskiet. Op sommige hoofweë mag mens 110 km/h ry. Nogtans vloei die verkeer baie glad. Die motoriste is baie toegeeflik teenoor mekaar en sal geredelik vir jou plek maak as jy met jou flikkerlig aandui jy van baan wil verwissel.
Hier is ook tolpaaie. Die Hills Motorway (M2) kos sowat $4.50 elke keer as jy dit gebruik.
Gelukkig werk ek nie in die middestad nie, maar in die voorstede so 10km van ons toekomstige huis af en hoef nie tolpad te ry daarnatoe nie.
Dit is nogal goed as mens maar eerder gou vir die elektroniese e-Tag tol betalingstelsel aansoek doen, want sommige dele van die snelweë het fasiliteite om kontant tol te kan betaal nie en dan word jou nommerplaat afgeneem indien jy nie e-tag het nie. 'n "Toll violation" word dan teen jou naam geskryf en jy het 'n sekere tyd om te betaal.
Jy kan met kredietkaart of direk met debietorder uit jou Australiese bankrekening betaal. Die nommer om te bel is 137626. Die fooie kan op die ExpressTag webtuise gesien word.
Ek het nou al met 2 verskillende mense wat al baie lank in Sydney bly gesels en beide van hulle het vir my gesê dat die verkeer op die hoofroetes in Sydney in oor die afgelope paar jaar baie besig geword het sodat die verkeer ook maar soos op die N1 buffer-teen-buffer beweeg op spitstye. Maar gelukkig is die publieke vervoer hier darem baie goed.
Ek het my idees oor die oorsaak van die toename in die verkeer...dalk is dit al die Suid Afrikaners wat nou Sydney toe trek?
Deur Heinrich Ferreira op Monday, June 04, 2007
Labels: e-Tag, Tolpaaie
▼ June 2007 (19)
Die oorplanting is steeds aan die gang
Om werk te soek voor jy jou VISA het, of om eerder...
Mens ontmoet Suid Afrikaners op vreemde plekke
Raai net waar gaan ons wees op Saterdag 7 Julie?
Hoe om 'n motor per e-pos te koop
Nou kry ek elke oggend die trein en sit nie gefrus...
Ons hou nog kop bo water...
Ons kinders is nou gestewel en gespoor vir die nuw...
'n Tikkie van Suid Afrika in Sydney
Was gister middag laat by 'n restaurant met 'n bai...
Die strate verkleur soos herfs sy sluier gooi oor ...
Die misreën kiesa nog rustig daarbuite
Die tyd stap aan, maar ons 136 VISA is nog in die ...
Ons huissoek eskapades is op 'n einde
Year in Search: The moments that defined 2017 in Australia